

Poštovani građani Grada Novalje,

Nastavno na početak kompletnog uređenja luke Novalja, Lučka uprava Novalja je osigurala sredstva za uređenje "Ribarske luke". Naime, Odlukom o dodjeli sredstava u okviru mjere I.23./I.24. "Ribarske luke, iskrcajna mjesta, burze riba i zakloništa" od  18. siječnja 2021. godine Lučkoj upravi Novalja je dodijeljena potpora u ukupnom iznosu od 35.362.342,24 kn. Doprinos Eu sredstava je 75% što iznosi 26.521.818,18, a Republike Hrvatske 25% što iznosi 8.840.606,06 kn.

Ovim projektom planira se potpuna rekonstrukcija sjevernog lukobrana ukupne dužine 279,59 m te produženje istoga za cca 78 m, na način da će se na vanjskoj strani obnoviti zaštitni kamenomet veličinom kamenih blokova primjerenih uvjetima na lokaciji, dok će se na unutarnjoj strani obaviti temeljna rekonstrukcija obalnih zidova razgradnjom postojećih te dogradnjom na novom dijelu lukobrana. Širina lukobrana u konačnosti od 20,90m će omogućiti širinu šetnice uz priveznu obalu te prometnice sa parkiralištem od 12,00 kao i zaštitni kamenomet na vanjskoj strani parapetnog zida. Krajnji cilj ovog projekta je dobivanje stalnih vezova za ribarske brodove i brodice kao i povećanja dužine operativne obale.

S poštovanjem,